钦定古今图书集成/理学汇编/经籍典/第053卷 > 序
## 钦定古今图书集成/理学汇编/经籍典/第053卷 > 序

《河图》、八卦是也。图之出，圣人则之。庖牺氏仰观象，俯
观法，近取身，远取物，以通神明之德，以类万物之情，
始因之画八卦以作《易》者也。孔子谓其“则之”，岂欺我
哉？图之数自然而然。后世不本其数，实惟四十，而以
其十五会通于中，乃妄计天地之数五十有五，以意
增制于四十之外，以求其合，故愈说愈迷。余作《通变
传》，以与学《易》者同究于真是焉。